Vrou van vermoorde Pofadder-man in hof | Maroela Media
Suretha Brits (middel) word deur brig. Dick de Waal en lt.kol Sandra Boshoff begelei na die hof (Foto: Verskaf)
Suretha Brits (30), die vrou van die vermoorde Leon Brits (41), eienaar van die gewilde Pofadder-hotel in die Noord-Kaap, het Woensdag in die plaaslike landdroshof in verband met sy moord verskyn.
Suretha is Maandag omstreeks 08:45 in haar huis in Marchand in Kakamas aangekeer.
Kapt. Sergio Kock, woordvoerder van die polisie, sê sy het op aanklagte van moord, roof met verswarende omstandighede en meineed in die hof verskyn.
"Sy sal na verwagting weer op 7 April in die hof verskyn wanneer sy formeel om borgtog sal aansoek doen. Sy bly intussen in aanhouding," sê Kock.
Maroela Media het vroeër berig Leon is op 7 Oktober verlede jaar met meswonde dood aangetref. Hy is vermoedelik verwurg en met 'n skerp voorwerp gesteek voor sy liggaam in die onderdakswembad agtergelaat is. Suretha het op sy liggaam in die swembad afgekom.
Verskeie waardevolle items, waaronder vuurwapens, 'n selfoon, Krugerrande, diamante en geld, is glo van die perseel gesteel.
Van Vuuren is Donderdag in die hooggeregshof in Kimberley ingevolge 'n pleitooreenkoms gevonnis. Hy is 25 jaar tronkstraf opgelê vir die moord, waarvan vyf jaar opgeskort is. Van Vuuren is ook gevonnis tot 15 jaar tronkstraf vir roof met verswarende omstandighede en drie jaar tronkstraf vir die onwettige besit van 'n vuurwapen. Die vonnisse word gelyklopend uitgedien en Van Vuuren sal effektief 20 jaar agter tralies sit.
Bareki en Williams is op 20 November verlede jaar op waarskuwing vrygelaat. Hulle staan ook tereg op aanklagte van moord, roof met verswarende omstandighede en die onwettige besit van 'n vuurwapen. Hulle sal na verwagting weer op 17 Mei in die landdroshof op Pofadder verskyn.
Kock sê die polisie se ondersoek duur voort.
Geldgierig dalk gewees?
Ja toe né, was toe nou nie die moeite werd nie.
Ek kan nie glo wat ek lees nie en in vorige artikel het ek nogal iemand gesê hulle berig net van 'n vrou na aan hom en nie sy eie vrou nie. Dis skokkend en wat besiel die vrou???? Skei as jy nie gelukkig is nie en beweeg aan.
Sy het hom vir R40 000 laat gaan.
Op 11 November 2020 het sy byvoorbeeld geskryf: "Lings, vanoggend kry ek baie swaar. Ek weet nie hóé sonder jou nie. Ek het soveel vrae wat ek jou nog moet vra.VAN HAAR FACEBOOK INSKRYWINGS VIR HOM.DAAI VROU IS SIEK.